CELEX: 32019R0906
Language: sl
Date: 2019-03-13 00:00:00
Title: Delegirana uredba Komisije (EU) 2019/906 z dne 13. marca 2019 o spremembi Delegirane uredbe (EU) 2018/2035 o določitvi podrobnosti izvajanja obveznosti iztovarjanja za nekatere vrste pridnenega ribolova v Severnem morju v obdobju 2019–2021

4.6.2019   
               
               
                  SL
               
               
                  Uradni list Evropske unije
               
               
                  L 145/4
               
            
         DELEGIRANA UREDBA KOMISIJE (EU) 2019/906
         z dne 13. marca 2019
         o spremembi Delegirane uredbe (EU) 2018/2035 o določitvi podrobnosti izvajanja obveznosti iztovarjanja za nekatere vrste pridnenega ribolova v Severnem morju v obdobju 2019–2021
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2018/973 Evropskega parlamenta in Sveta z dne 4. julija 2018 o vzpostavitvi večletnega načrta za pridnene staleže v Severnem morju in ribištvo, ki izkorišča te staleže, določitvi podrobnosti izvajanja obveznosti iztovarjanja v Severnem morju ter razveljavitvi uredb Sveta (ES) št. 676/2007 in (ES) št. 1342/2008 (1) ter zlasti člena 11 Uredbe,
         ob upoštevanju naslednjega:
         
                     (1)
                  
                  
                     Namen Uredbe (EU) št. 1380/2013 Evropskega parlamenta in Sveta (2) je postopno odpraviti zavržke za ves ribolov v Uniji z uvedbo obveznosti iztovarjanja ulova vrst, za katere veljajo omejitve ulova.
                  
               
                     (2)
                  
                  
                     Člen 9 Uredbe (EU) št. 1380/2013 določa sprejetje večletnih načrtov, ki vsebujejo ohranitvene ukrepe za ribištvo, ki izkorišča določene staleže na ustreznem geografskem območju.
                  
               
                     (3)
                  
                  
                     Taki večletni načrti določajo podrobnosti izvajanja obveznosti iztovarjanja in lahko na Komisijo prenesejo pooblastilo, da natančneje določi navedene podrobnosti na podlagi skupnih priporočil, ki jih oblikujejo države članice.
                  
               
                     (4)
                  
                  
                     Evropski parlament in Svet sta 4. julija 2018 sprejela Uredbo (EU) 2018/973 o vzpostavitvi večletnega načrta za pridnene staleže v Severnem morju in ribištvo, ki izkorišča te staleže. S členom 11 navedene uredbe je Komisija pooblaščena za sprejemanje delegiranih aktov, ki določajo podrobnosti glede obveznosti iztovarjanja na podlagi skupnih priporočil, ki jih oblikujejo države članice.
                  
               
                     (5)
                  
                  
                     Belgija, Danska, Francija, Nemčija, Nizozemska, Švedska in Združeno kraljestvo imajo neposreden upravljalni interes za ribolov v Severnem morju. Po posvetovanju s svetovalnim svetom za Severno morje ter svetovalnim svetom za pelagične staleže so Belgija, Danska, Francija, Nemčija, Nizozemska, Švedska in Združeno kraljestvo 30. maja 2018 Komisiji predložili skupno priporočilo o podrobnostih glede izvajanja obveznosti iztovarjanja za pridneni ribolov v Severnem morju. Skupno priporočilo je bilo spremenjeno 30. avgusta 2018.
                  
               
                     (6)
                  
                  
                     Na podlagi navedenega skupnega priporočila je bil v Delegirani uredbi Komisije (EU) 2018/2035 (3) določen načrt za zavržke, ki se za navedeni ribolov uporablja v obdobju 2019–2021.
                  
               
                     (7)
                  
                  
                     Belgija, Danska, Francija, Nemčija, Nizozemska, Švedska in Združeno kraljestvo so 6. novembra 2018 in 19. decembra 2018 predložili dodatnai skupni priporočili za popravke v prejšnjem skupnem priporočilu z dne 30. maja 2018, kakor je bilo spremenjeno 30. avgusta 2018.
                  
               
                     (8)
                  
                  
                     V skladu s členom 18(2) Uredbe (EU) št. 1380/2013 mora Komisija olajšati sodelovanje med državami članicami, po potrebi z zagotavljanjem, da se od ustreznih znanstvenih teles pridobijo znanstveni prispevki. Pred sprejetjem Delegirane uredbe (EU) 2018/2035 so bili od ustreznih znanstvenih teles pridobljeni znanstveni prispevki, ki jih je pregledal Znanstveni, tehnični in gospodarski odbor za ribištvo (STECF). Nova skupna priporočila vsebujejo popravke tehnične narave, znanstvene informacije v zvezi z njimi pa ostanejo iste. Dodatna vrsta orodja, vključena v skupno priporočilo, spada v isto kategorijo vlečnih mrež. Ker je vlečna mreža OTT, vključena v novo skupno priporočilo, vrsta pridnene vlečne mreže, ima enak učinek kot druge pridnene vlečne mreže. Zato znanstveno mnenje ostaja enako. Kar zadeva besedilo popravka de minimis, sedanje besedilo določa, da je treba odstotke de minimis izračunati na podlagi celotnega letnega ulova vrst, za katere velja obveznost iztovarjanja in so pod najmanjšo referenčno velikostjo. Vendar bi bilo treba odstotke de minimis izračunati na podlagi celotnega letnega ulova mola in trske.
                  
               
                     (9)
                  
                  
                     Člen 16(4) Uredbe (EU) 2018/973 določa, da se mora Komisija pred sprejetjem delegiranega akta posvetovati s strokovnjaki, ki jih imenujejo države članice, v skladu z načeli, določenimi v Medinstitucionalnem sporazumu z dne 13. aprila 2016 o boljši pripravi zakonodaje. Ukrepi, določeni v novih skupnih priporočilih, so v skladu z mnenjem skupine strokovnjakov za ribištvo, ki jo sestavljajo predstavniki 28 držav članic in Komisije ter predstavnik Evropskega parlamenta kot opazovalec.
                  
               
                     (10)
                  
                  
                     Skupno priporočilo z dne 6. novembra 2018 predlaga vključitev ribolovnega orodja OTT na seznam oznak orodja za vlečne mreže pri nekaterih vrstah ribolova. Tehnični popravek pojasnjuje, da se nekatere izjeme za plovila, ki uporabljajo vlečne mreže, uporabljajo tudi za dvojne pridnene vlečne mreže (dve povezani vlečni mreži, ki ju vleče eno samo plovilo). Ker so bile v besedilu skupnega priporočila, prejetega 30. maja 2018, že navedene „vlečne mreže“, kar pomeni, da so zajete vse vlečne mreže, vključno z dvojnimi vlečnimi mrežami, je treba dodati ustrezno oznako orodja.
                  
               
                     (11)
                  
                  
                     Skupno priporočilo z dne 19. decembra 2018 predlaga, da se popravi napaka v zvezi z nekaterimi faktorji izračuna v izjemah de minimis za:
                     
                                 (a)
                              
                              
                                 mola in trsko, manjša od najmanjše referenčne velikosti ohranjanja, ulovljena s pridnenimi vlečnimi mrežami iz razdelka ICES 4c;
                              
                           
                                 (b)
                              
                              
                                 mola in trsko, manjša od najmanjše referenčne velikosti ohranjanja, ulovljena s pridnenimi vlečnimi mrežami iz razdelkov ICES 4a in 4b.
                              
                           
               
                     (12)
                  
                  
                     Delegirano uredbo (EU) 2018/2035 bi bilo treba ustrezno spremeniti.
                  
               
                     (13)
                  
                  
                     Ker ukrepi iz te uredbe neposredno vplivajo na načrtovanje ribolovne sezone plovil Unije in z njo povezane gospodarske dejavnosti, bi morala ta uredba začeti veljati takoj po objavi. Glede na to, da je začel načrt za zavržke, določen z Delegirano uredbo (EU) 2018/2035, veljati 1. januarja 2019, bi bilo treba to uredbo uporabljati za nazaj od 1. januarja 2019 –
                  
               SPREJELA NASLEDNJO UREDBO:
         
            Člen 1
            Delegirana uredba (EU) 2018/2035 se spremeni:
            
                        (1)
                     
                     
                        v členu 3(1)(b) se uvodni stavek nadomesti z naslednjim:
                        „ulove s pridnenimi vlečnimi mrežami (OTB, OTT, TBN) z:“;
                     
                  
                        (2)
                     
                     
                        v členu 6(1) se točka (c) nadomesti z naslednjim:
                        
                                    „(c)
                                 
                                 
                                    morsko ploščo, ulovljeno s pridnenimi vlečnimi mrežami (OTB, OTT, PTB) z velikostjo mrežnega očesa najmanj 120 mm pri ribolovu bokoplut ali somernih rib v zimskih mesecih (od 1. novembra do 30. aprila).“;
                                 
                              
                  
                        (3)
                     
                     
                        člen 9 se spremeni:
                        
                                    (a)
                                 
                                 
                                    v točki (c) se uvodno besedilo nadomesti z naslednjim:
                                    „pri ribolovu škampa s plovili, ki uporabljajo pridnene vlečne mreže (OTB, OTT, TBN), katerih velikost mrežnega očesa je enaka ali večja od 70 mm in ki so opremljene s selektivno rešetko za vrste z razdaljo med prečkami največ 35 mm, v vodah Unije razdelka ICES 3a:“;
                                 
                              
                                    (b)
                                 
                                 
                                    v točki (d) se uvodni stavek nadomesti z naslednjim:
                                    „pri ribolovu severne kozice s plovili, ki uporabljajo pridnene vlečne mreže (OTB, OTT), katerih velikost mrežnega očesa je enaka ali večja od 35 mm ter ki so opremljene s selektivno rešetko za vrste z razdaljo med prečkami največ 19 mm in odprtino za ribe, v vodah Unije razdelka ICES 3a:“;
                                 
                              
                                    (c)
                                 
                                 
                                    točka (e) se nadomesti z naslednjim:
                                    
                                                „(e)
                                             
                                             
                                                pri mešanem pridnenem ribolovu s plovili, ki uporabljajo pridnene vlečne mreže ali potegalke (OTB, OTT, SDN, SSC) z velikostjo mrežnega očesa od 70 do 99 mm (TR2), v vodah Unije razdelka ICES 4c:
                                                skupna količina mola in trske, manjših od najmanjše referenčne velikosti ohranjanja, ki v letu 2019 ne presega 6 % ter v letih 2020 in 2021 5 % celotnega letnega ulova mola in trske; največja količina trske, ki se lahko zavrže, je omejena na 2 % navedenih celotnih letnih ulovov;“;
                                             
                                          
                              
                                    (d)
                                 
                                 
                                    točka (f) se nadomesti z naslednjim:
                                    
                                                „(f)
                                             
                                             
                                                pri mešanem pridnenem ribolovu s plovili, ki uporabljajo pridnene vlečne mreže ali potegalke (OTB, OTT, SDN, SSC) z velikostjo mrežnega očesa od 70 do 99 mm (TR2), v vodah Unije razdelkov ICES 4a in 4b:
                                                skupna količina mola in trske, manjših od najmanjše referenčne velikosti ohranjanja, ki v letu 2019 ne presega 6 % celotnega letnega ulova mola in trske; največja količina trske, ki se lahko zavrže, je omejena na 2 % navedenih celotnih letnih ulovov;“;
                                             
                                          
                              
                                    (e)
                                 
                                 
                                    v točki (g) se uvodni stavek nadomesti z naslednjim:
                                    „pri ribolovu s plovili, ki uporabljajo pridnene vlečne mreže (OTB, OTT, TBN, PTB) z velikostjo mrežnega očesa od 90 do 119 mm, ki so opremljene s ploskvijo Seltra, ali pridnene vlečne mreže (OTB, OTT, TBN, PTB), katerih velikost mrežnega očesa je enaka ali večja od 120 mm, v vodah Unije razdelka ICES 3a:“.
                                 
                              
                  
         
            Člen 2
            Ta uredba začne veljati dan po objavi v Uradnem listu Evropske unije.
            Uporablja se od 1. januarja 2019.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 13. marca 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 179, 16.7.2018, str. 1.
         
            (2)  Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
         
            (3)  Delegirana uredba Komisije (EU) 2018/2035 z dne 18. oktobra 2018 o določitvi podrobnosti izvajanja obveznosti iztovarjanja za nekatere vrste pridnenega ribolova v Severnem morju v obdobju 2019–2021 (UL L 327, 21.12.2018, str. 17).